เริ่มต้น มุ่งมั่นในการเรียนภาษา
การเรียนรู้ตัวอักษรเป็นจุดเริ่มต้นที่ดีของการเรียนภาษาเกาหลี โดยเฉพาะอย่างยิ่งหากคุณอยากพัฒนาทักษะการอ่านและการเขียน แม้ว่าตัวอักษรเกาหลีจะดูค่อนข้างเรียบง่าย แต่สำหรับผู้พูดภาษาไทย อักษรเกาหลีอาจดูไม่คุ้นเคยอยู่บ้างในช่วงแรก เนื่องจากมีความแตกต่างกับอักษรภาษาไทยโดยสิ้นเชิง  อักษรฮันกึลถูกประดิษฐ์ขึ้นในสมัยราชวงศ์โชซอนในปี ค.ศ.1443 มีตัวอักษรทั้งหมด 24 ตัว ประกอบด้วย พยัญชนะ 14 ตัวและสระ 10 ตัว อย่างไรก็ตาม หากนับรวมสระประสมและพยัญชนะซ้ำ จะมีทั้งหมด 40 ตัว  อักษรจีนที่ยืมมาใช้ในภาษาเกาหลี หรือฮันจา มีจำนวนประมาณ 3000 คำ เป็นการนำตัวอักษรจีนมาใช้เขียนแทนอักษรเกาหลี ตัวอักษรฮันจานั้นมีความแตกต่างกับตัวอักษรคันจิ และมักใช้ในบางสถานการณ์ เช่น งานเขียนวิชาการ บทความศาสนา (พุทธ) พจนานุกรม พาดหัวข่าวบนหนังสือพิมพ์ งานประพันธ์ดั้งเดิมและก่อนช่วงสงครามโลกครั้งที่ 2 และนามสกุล ส่วนในเกาหลีเหนือแทบไม่มีการใช้อักษรฮันจาแล้ว การนับเลขเป็นทักษะที่จำเป็นที่สุดของแต่ละภาษา การเรียนรู้วิธีนับเลขในภาษาเกาหลีอาจดูยาก เนื่องจากตัวเลขในภาษาเกาหลีมี 2 ชุดที่มีการใช้แตกต่างกันขึ้นอยู่สถานการณ์ ได้แก่ ตัวเลขที่เป็นคำเกาหลีแท้ และตัวเลขที่เป็นคำยืมมาจากภาษาจีน  ตัวเลขแบบเกาหลีแท้จะใช้กับลักษณนาม (ตั้งแต่ 1-99) และอายุ เช่น เด็ก 2 คน เบียร์ 5 ขวด อายุ 27 ปี การนับตัวเลขแบบเกาหลีแท้มีดังนี้   หนึ่ง = 하나 อ่านว่า “ฮานา”  สอง = 둘 อ่านว่า “ทุล”  สาม = 셋 อ่านว่า “เซด”  สี่ = 넷 อ่านว่า “เนด”  ห้า = 다섯 อ่านว่า “ทา-ซอด”  หก = 여섯 อ่านว่า “ยอ-ซอด”  เจ็ด = 일곱 อ่านว่า “อิล-กบ”  แปด = 여덟 อ่านว่า “ยอ-ดอล”  เก้า = 아홉 อ่านว่า “อาฮบ”  สิบ = 열 อ่านว่า “ยอล”   ตัวเลขแบบจีนจะใช้กับวันที่ เงิน ที่อยู่ เบอร์โทรศัพท์ และตัวเลขตั้งแต่ 100 ขึ้นไป การนับตัวเลขแบบจีนมีดังนี้   หนึ่ง = 일 อ่านว่า “อิล”  สอง = 이 อ่านว่า “อี”  สาม = 삼 อ่านว่า “ซัม”  สี่ = 사 อ่านว่า “ซา”  ห้า = 오 อ่านว่า “โอ”  หก = 육 อ่านว่า “ยุก”  เจ็ด = 칠 อ่านว่า “ชิล”  แปด = 팔 อ่านว่า “พัล”  เก้า = 구 อ่านว่า “คู”  สิบ = 십 อ่านว่า “ชิบ” ยิ่งคุณรู้คำศัพท์กว้างขึ้นเท่าไหร่ คุณก็จะยิ่งพูดได้อย่างคล่องแคล่วมากขึ้นเท่านั้น พยายามจำคำศัพท์เกาหลีที่ใช้ในชีวิตประจำวันให้ได้มากที่สุด แล้วภาษาเกาหลีของคุณจะพัฒนาขึ้นอย่างรวดเร็ว  เมื่อได้ยินคำศัพท์ภาษาไทยคำหนึ่ง ให้ลองนึกคำศัพท์คำนั้นเป็นภาษาเกาหลี หากไม่รู้ศัพท์ ให้จดเอาไว้แล้วค้นหาความหมายของศัพท์ในภายหลัง ดังนั้นจึงควรพกสมุดเล่มเล็กๆ ติดตัวไว้ตลอดเวลา ติดกระดาษเล็กๆ ที่เขียนคำศัพท์ไว้บนสิ่งของต่างๆ เช่น กระจก โต๊ะกาแฟ หรือโหลน้ำตาล เมื่อเห็นศัพท์เหล่านั้นผ่านตาอยู่บ่อยๆ ก็จะทำให้จำคำศัพท์ได้โดยไม่รู้ตัวเอง สิ่งสำคัญคือการเรียนรู้คำศัพท์และวลีจากเกาหลีเป็นไทยและไทยเป็นเกาหลีไปพร้อมๆ กัน วิธีนี้จะทำให้จำได้ว่าคำศัพท์หรือวลีนั้นพูดว่าอย่างไร ไม่ใช่เพียงจำได้เมื่อได้ยินเท่านั้น การท่องจำบทสนทนาเบื้องต้นจะทำให้คุณสื่อสารกับผู้ที่ใช้ภาษาเกาหลีในระดับเบื้องต้นได้อย่างรวดเร็ว ลองจดจำคำศัพท์และวลีต่างๆ เหล่านี้   สวัสดี = 안녕 อ่านว่า “อันนยอง” (แบบไม่เป็นทางการ) และหากเป็นทางการและสุภาพมากขึ้น จะพูดว่า “อันนยองฮาเซโย”  ใช่ = 네 อ่านว่า “เน”  ไม่ใช่ = 아니요 อ่านว่า “อานิโย”  ขอบคุณ = 감사합니다 อ่านว่า “คัมซาฮัมนีดา”  ฉันชื่อ... = 저는 ___ 입니다 อ่านว่า ชอนึน ___ อิมนีดา  เป็นอย่างไรบ้าง? = 어떠십니까? อ่านว่า “ออตอซิมนีก๊ะ”  ยินดีที่ได้รู้จัก = 만나서 반가워요 อ่านว่า “มันนาซอ พันกาวอโย” หรืออาจพูดว่า “มันนาซอ พันกาวอ”  ลาก่อน (ผู้ฟังยังอยู่ที่เดิม) = 안녕히 계세요 อ่านว่า “อันนยองฮี คเยเซโย”  ลาก่อน (ผู้ฟังเป็นผู้ที่ไปหรือทั้งผู้พูดและผู้ฟังแยกจากกัน) = 안녕히 가세요 อ่านว่า “อันนยองฮี คาเซโย” ความแตกต่างของระดับความสุภาพของวลีแต่ละแบบของภาษาเกาหลีนั้นเป็นสิ่งสำคัญที่ควรรู้ ในภาษาเกาหลี การลงท้ายคำกริยามีหลายแบบขึ้นอยู่กับอายุและตำแหน่งการงานของผู้ฟัง รวมถึงฐานะทางสังคม เพื่อให้สื่อสารได้อย่างสุภาพและเหมาะสม จึงควรเข้าใจในเรื่องของความสุภาพของวลีแต่ละระดับ ระดับความสุภาพของวลีสามารถแบ่งได้ 3 ระดับ ดังนี้  ระดับไม่เป็นทางการ - ใช้กับผู้ฟังที่มีอายุเท่ากันหรือน้อยกว่า มักใช้ในกลุ่มเพื่อน ระดับสุภาพทั่วไป - ใช้กับผู้ฟังที่มีอายุมากกว่า และในการสนทนาที่เป็นทางการ ระดับสุภาพที่เป็นทางการ - ใช้กับสถานการณ์ที่ต้องการความเป็นทางการอย่างมาก เช่น การประกาศข่าวหรือการทหาร ไม่ค่อยใช้ในการสนทนาทั่วไป เพื่อให้พูดแต่ละภาษาได้อย่างถูกต้อง สิ่งที่จำเป็นอย่างหนึ่งคือการเรียนรู้ไวยากรณ์ของภาษานั้น ไวยากรณ์ภาษาไทยและไวยากรณ์ภาษาเกาหลีนั้นมีข้อแตกต่างอย่างมากมาย เช่น  การเรียงลำดับคำในประโยคของภาษาเกาหลีจะเป็น ประธาน - กรรม - กริยา ซึ่งในประโยคจะลงท้ายด้วยกริยาเสมอ บางครั้งอาจละประธานในประโยคเมื่อทั้งผู้พูดและผู้ฟังรู้ว่าประธานที่กล่าวถึงในประโยคคือใคร โดยอาจรู้ได้จากบริบทหรือถูกกล่าวถึงแล้วในประโยคก่อนหน้า  คำคุณศัพท์สามารถเปลี่ยนรูปได้เช่นเดียวกับคำกริยา โดยแต่ละรูปจะแสดงถึงกาลของประโยคแตกต่างกัน การออกเสียงในภาษาเกาหลีมีความแตกต่างกับการออกเสียงในภาษาไทยเป็นอย่างมาก จึงควรหมั่นฝึกฝนเป็นประจำเพื่อให้ออกเสียงได้อย่างถูกต้อง  ข้อผิดพลาดที่พบบ่อยคือการที่ผู้เรียนคิดว่าอักษรโรมันที่ใช้ในการถอดอักษรเกาหลีนั้นออกเสียงเหมือนกับอักษรภาษาอังกฤษ ดังนั้น ผู้เริ่มเรียนจึงควรทำความเข้าใจในเรื่องของการถอดภาษาเกาหลีด้วยอักษรโรมันและการออกเสียงที่ถูกต้องให้ดีเสียก่อน  ในภาษาอังกฤษ หากคำศัพท์ลงท้ายด้วยพยัญชนะ ผู้พูดจะออกเสียงพยัญชนะตัวนั้นเบาๆ ตัวอย่างเช่น เมื่อออกเสียงคำว่า Ship ในภาษาอังกฤษ จะมีเสียงลมเบาๆ ออกมาตามหลังออกเสียง p เมื่อเปิดปาก แต่ในภาษาเกาหลี พยัญชนะตัวท้ายจะไม่มีการออกเสียงลมออกมา แต่จะปิดปากโดยสนิทแทน หากจริงจังกับการเรียนภาษาเกาหลีก็ควรตั้งใจและไม่ย่อท้อ เพราะความเชี่ยวชาญในภาษาที่สองนั้นช่างคุ้มค่ากับการเผชิญกับความยากในการเรียนภาษา การเรียนรู้ภาษาใหม่ๆ ต้องใช้เวลาและการฝึกฝน เพราะไม่มีใครเก่งได้เพียงชั่วข้ามคืน วิธีที่ดีที่สุดวิธีหนึ่งในการพัฒนาทักษะการใช้ภาษาก็คือการฝึกพูดกับเจ้าของภาษา เจ้าของภาษาจะช่วยแก้ไขข้อผิดพลาดของไวยากรณ์และการออกเสียงของคุณให้ถูกต้อง ทั้งยังช่วยแนะนำรูปแบบวลีแบบภาษาพูดที่คุณจะไม่เจอในตำราเรียนอีกด้วย  คุณโชคดีมากถ้ามีเพื่อนที่ใช้ภาษาเกาหลีที่พร้อมจะช่วยเหลือคุณ ไม่อย่างนั้นคุณอาจลองลงโฆษณาในหนังสือพิมพ์ท้องถิ่นหรือในอินเทอร์เน็ต หรือเข้าร่วมกลุ่มสนทนาภาษาเกาหลีที่มีแถวบ้านคุณ หากคนรอบตัวไม่มีใครพูดภาษาเกาหลีได้เลย คุณอาจหาเพื่อนพูดคุยกันในสไกป์ แล้วลองแลกเปลี่ยนบทสนทนาภาษาเกาหลีเป็นเวลา 15 นาที สลับกับภาษาไทยอีก 15 นาที หากต้องการแรงจูงใจเพิ่มเติมหรืออยากเรียนให้เป็นกิจจะลักษณะ คุณอาจลองสมัครเข้าคอร์สเรียนภาษาเกาหลีดู  มองหาคอร์สเรียนภาษาได้จากโฆษณาตามมหาวิทยาลัย โรงเรียน หรือศูนย์ชุมชน หากกังวลกับการเข้าคอร์สเรียนภาษาก็ให้หาเพื่อนสมัครเรียนด้วยกัน คุณจะรู้สึกสนุกกับการเรียนมากขึ้น และมีคนให้ฝึกด้วยในระหว่างเข้าเรียน หาดีวีดีภาพยนตร์เกาหลี (พร้อมซับไตเติ้ล) มาดู หรือดูการ์ตูนเกาหลีผ่านทางออนไลน์ วิธีนี้เป็นวิธีที่ง่ายและเพลิดเพลินในการเรียนรู้การออกเสียงและโครงสร้างประโยคของภาษาเกาหลี  อาจลองฝึกฝนด้วยการกดหยุดวิดีโอชั่วคราวหลังได้ยินประโยคที่ง่ายๆ แล้วลองพูดตาม วิธีนี้จะช่วยให้สำเนียงภาษาเกาหลีของคุณมีความถูกต้องมากขึ้น ถ้าไม่สามารถหาซื้อภาพยนตร์เกาหลีได้ คุณอาจเช่าภาพยนตร์จากร้านเช่าหนังแทนได้ ซึ่งร้านเช่าหนังส่วนมากมักจะมีโซนของภาพยนตร์ต่างประเทศให้ได้เลือกชม หรือไม่อย่างนั้น คุณอาจหายืมภาพยนตร์เกาหลีจากห้องสมุดใกล้บ้านหรือถามดูว่าคุณจะสามารถหายืมได้จากที่ใดบ้าง แปลคำว่า "เรียนตัวหนังสือ" หรือ "เกมสำหรับเด็กเล็ก" เป็นภาษาเกาหลี จากนั้นก็อปปี้มาวางผลที่เป็นตัวหนังสือฮันกึลตรงช่องค้นหาในแอพสโตร์ แอพพวกนี้จะทำง่ายๆ ให้เด็กได้เรียนรู้ คุณจึงไม่จำเป็นต้องอ่านเกาหลีออกก็ใช้งานมันได้ ซึ่งน่าจะราคาถูกกว่าการซื้อดีวีดี แอพจะสอนวิธีเขียนตัวหนังสือเกาหลีที่ถูกต้อง ยังมีเพลงกับท่าเต้นให้เล่น มีปริศนาและเกมให้เรียนรู้ประโยคที่ใช้งานบ่อยในชีวิตประจำวัน แต่ระวังอย่าไปเผลอซื้อแอพที่สอนเด็กเกาหลีให้รู้จักภาษาอังกฤษแทนล่ะ การฟังเพลงและ/หรือวิทยุเกาหลีเป็นอีกหนึ่งวิธีที่จะช่วยพัฒนาภาษาของคุณ แม้ว่าคุณอาจไม่สามารถฟังเข้าใจได้ทั้งหมด แต่ให้พยายามจับคำสำคัญที่จะช่วยให้คุณรู้ใจความสำคัญของประโยคได้  เพลงเกาหลีบางครั้งก็มีภาษาอังกฤษแทรกอยู่ในเนื้อร้องได้เหมือนกัน และบางครั้งก็จะมีแฟนคลับคอยแปลออกมาเป็นภาษาอังกฤษให้ทั้งเพลง ลองหามาอ่านดูเพื่อที่จะทำให้เราเข้าใจความหมายได้ดียิ่งขึ้น ดาวน์โหลดแอพพลิเคชันฟังวิทยุเกาหลีบนมือถือเพื่อให้คุณสามารถฟังเพลงได้ทุกที่ทุกเวลา ดาวน์โหลดพ็อดคาสท์ภาษาเกาหลีไว้ฟังตอนออกกำลังกายหรือตอนทำงานบ้าน หากเริ่มรู้สึกมั่นใจในการพูดภาษาเกาหลีเบื้องต้นแล้ว ก็อาจลองไปเที่ยวที่ประเทศเกาหลีดู มีวิธีใดในการพัฒนาภาษาเกาหลีของคุณที่จะดีไปกว่าการท่องเที่ยวในประเทศของเจ้าของภาษาล่ะ
เรียนฮันกึล หรือตัวอักษรเกาหลี. ฝึกนับเลข. จำคำศัพท์ง่ายๆ. ท่องจำวลีที่ใช้ในบทสนทนาเบื้องต้น. เข้าใจระดับความสุภาพของวลี. เรียนรู้ไวยากรณ์เบื้องต้น. พยายามฝึกการออกเสียง. อย่าท้อแท้. พูดคุยกับเจ้าของภาษา. สมัครคอร์สเรียนภาษา. ดูภาพยนตร์และการ์ตูนเกาหลี. หาแอพที่ออกแบบมาสำหรับเด็กเกาหลี. ฟังเพลงและวิทยุเกาหลี. ลองไปเที่ยวประเทศเกาหลี.
https://www.wikihow.com/Speak-Korean https://www.wikihow.com/Speak-Korean
Getting Started Immersing Yourself in the Language